open-index/open-wikipedia-markdown huggingface dataset:
Υψώματα του Γκολάν

Τα **Υψώματα** ή **Υψίπεδα του Γκολάν** (*Γαυλανῖτις* στην ελληνιστική και ρωμαϊκή περίοδο), επίσης ονομαζόμενα Γκολάν ή Συριακό Γκολάν, είναι περιοχή της Μέσης Ανατολής. Γεωγραφικώς, το Γκολάν είναι ένα βασαλτικό οροπέδιο που ορίζεται από τον ποταμό Γιαρμούκ στα νότια, τη Θάλασσα της Γαλιλαίας και την κοιλάδα Χούλα στα δυτικά, το όρος Ερμών στα βόρεια και το Ουάντι Ρακάντ στα ανατολικά. Τα δύο τρίτα του Γκολάν κατέχονται από το Ισραήλ (προσαρτήθηκαν στις 14 Δεκεμβρίου 1981, αναγνωρίζονται  μόνο από τις ΗΠΑ), ενώ το ανατολικό τμήμα από τη Συρία, της οποίας αποτελούσε έδαφος μέχρι τον Πόλεμο των Έξι ημερών (1967).

## Αναγνώριση
Τα Υψώματα του Γκολάν ανήκουν νόμιμα στην Συρία. Το Ισραήλ κατέχει στρατιωτικά την περιοχή από το 1967.

Οι ΗΠΑ είναι η μοναδική χώρα που αναγνώρισαν τα Υψώματα του Γκολάν ως ισραηλινό έδαφος στις 25 Μαρτίου 2019.

## Ονομασία

Το ελληνικό όνομα της περιοχής είναι "Γαυλανῖτις". Στα αραβικά λέγεται Τζαουλάν και Τζολάν. Το όνομα "Γκολάν" πρωτοχρησιμοποιήθηκε τον 19ο αιώνα.

## Διοίκηση

Διοικητής της Δύναμης Παρατηρητών των Ηνωμένων Εθνών (UNDOF), η οποία υπολογιζόταν το 2020 σε 1.139 άτομα, είναι, από τις 28 Φεβρουαρίου 2020, ο Ισουάρ Χαμάλ από το Νεπάλ.

## Εξωτερικοί σύνδεσμοι
* 

Κατηγορία:Αμφισβητούμενες περιοχές
Κατηγορία:Γεωγραφία της Μέσης Ανατολής
Ύπηνος ο Πισαίος

Ο **Ύπηνος ο Πισαίος** (ή **ο Ηλείος**) ήταν αρχαίος Έλληνας αθλητής από την πόλη Πίσα της αρχαίας Ηλείας, ο οποίος άκμασε στα τέλη του 8ου αιώνα π.Χ. και έγινε ολυμπιονίκης του διαύλου (δρόμος δύο σταδίων) στην 14η Ολυμπιάδα το 724 π.Χ. και καθώς τότε πρωτοεμφανίζεται το αγώνισμα του διαύλου στους Ολυμπιακούς αγώνες της αρχαιότητας, ο Ύπηνος υπήρξε ο πρώτος Ολυμπιονίκης στο άθλημα αυτό. 

## Παραπομπές


Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες (8ος αιώνας π.Χ.)
Τιμασίθεος ο Δελφός

Ο **Τιμασίθεος ο Δελφός** (6ος αιώνας π.Χ.) ήταν αρχαίος Έλληνας αθλητής από τους Δελφούς της αρχαίας Φωκίδας, ο οποίος αρκετές φορές αναδείχθηκε νικητής στο παγκράτιο στα Πύθια και τους Ολυμπιακούς αγώνες, επίσης είχε διακριθεί στη μάχη ως γενναίος στρατιώτης.

Ήταν ένας από τους οπαδούς του Αθηναίου άρχοντα Ισαγόρα, όταν ο τελευταίος πολιόρκησε την Ακρόπολη με τη βοήθεια του Σπαρτιάτη Κλεομένη Α΄. Κατά την πολιορκία αυτή της ακρόπολης, το 508 π.Χ., ο Τιμασίθεος ήταν ένας από εκείνους που έπεσαν στα χέρια του εχθρού, και εκτελέστηκε.

Ο Ιούλιος Αφρικανός αναφέρει ότι ο Τιμασίθεος υπήρξε Ολυμπιονίκης στο παγκράτιο κατά την 66η και την 67η Ολυμπιάδα. Ο δε Παυσανίας αναφέρει ότι ο γλύπτης Αγελάδας από το Άργος φιλοτέχνησε άγαλμα για τον Ολυμπιονίκη Τιμασίθεο στην Ολυμπία.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Αρχαίοι Φωκαείς ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (6ος αιώνας π.Χ.)
Αντίδραση προσθήκης

μικρογραφία|δεξιά|Προσθήκη χλωρίου σε αιθένιο
**Αντίδραση προσθήκης**, στην οργανική χημεία, είναι ένα είδος οργανικών αντιδράσεων, όπου δύο ή περισσότερα μόρια συνδυάζονται για να σχηματίσουν ένα νέο μεγαλύτερο. Οι αντιδράσεις προσθήκης περιορίζονται σε χημικές ενώσεις που περιέχουν πολλαπλούς δεσμούς (και σε μερικές που περιέχουν τριμελείς ή τετραμελείς δακτυλίους, όπως το κυκλοπροπάνιο, αλλά αυτές ονομάζονται αντιδράσεις κυκλοπροσθήκης), όπως αυτές που περιέχουν (έναν τουλάχιστον) διπλό δεσμό άνθρακα - ανθρακα (C=C), όπως τα αλκένια, αυτές που περιέχουν (έναν τουλάχιστον) τριπλό δεσμό άνθρακα - άνθρακα (C≡C), όπως τα αλκίνια, αλλά και αυτές που περιέχουν αντίστοιχους πολλαπλούς δεσμούς μεταξύ άνθρακα και ετεροατόμου, όπως οι καρβονυλικές ομάδες (C=O) και οι ιμινομάδες (C=N), γιατί κι αυτοί οι δεσμοί έχουν χαρακτήρα πολλαπλού δεσμού. 

Οι αντιδράσεις προσθήκης είναι αντίστροφες από τις αντιδράσεις απόσπασης. Για παράδειγμα, η αντίδραση εφυδάτωσης ενός αλκενίου σε αλκοόλη είναι αντίστροφη της αντίδρασης αφυδάτωσης αλκοόλης σε αλκένιο.

Υπάρχουν δύο κύριοι τύποι αντιδράσεων προσθήκης (ως προς το μηχανισμό που ακολουθούν):
# **Πολικές αντιδράσεις προσθήκης**: Αυτές διακρίνονται σε αντιδράσεις ηλεκτρόφιλης προσθήκης και σε αντιδράσεις πυρηνόφιλης προσθήκης.
# **Μη πολικές αντιδράσεις προσθήκης**: Αυτές διακρίνονται σε αντιδράσεις προσθήκης ελευθέρων ριζών και σε αντιδράσεις κυκλοπροσθήκης.
Σημαντικό υποείδος αντιδράσεων προσθήκης αποτελούν οι αντιδράσεις πολυμερισμού προσθήκης, 

## Αντιδράσεις προσθήκης - απόσπασης

Στις αντιδράσεις προσθήκης - απόσπασης μια αντίδραση προσθήκης ακολουθείται (αμέσως μετά) από μια αντίδραση απόσπασης. Η πλειοψηφία αυτών των αντιδράσεων περιλαμβάνει την πυρηνόφιλη προσθήκη σε καρβονυλικές ενώσεις που ονομάζεται πυρηνόφιλη υποκατάσταση ακυλίου.

Άλλα είδη αντιδράσεων προσθήκης-απόσπασης είναι η αντίδραση προσθήκης μιας αλειφατικής αμίνης σε μια ιμίνη και η αντίδραση μιας αρωματικής αμίνης σε μια βάση του Σχιφ (*Schiff base, R<sub>2</sub>N=CR*), σε μια αλκυλαμινοδεοξοδισαντικατάσταση. Επίσης, η υδρόλυση νιτριλίων (RC≡N) προς καρβοξυλικά οξέα είναι επίσης μια μορφή αντίδρασης προσθήκης - απόσπασης.

## Εξωτερικοί σύνδεσμοι
* 

## Παραπομπές


Κατηγορία:Οργανική χημεία
Κατηγορία:Είδη χημικών αντιδράσεων
Σερβική Αυτόνομη Περιφέρεια της Ανατολικής Σλαβονίας, Μπαράνια και Δυτικής Σρεμ

μικρογραφία|Χάρτης της περιοχής
Η **Σερβική Αυτόνομη Περιφέρεια της Ανατολικής Σλαβονίας, Μπαράνια και Δυτικής Σρεμ** (*[[σερβοκροάτικα]] : Srpska autonomna oblast Istočna Slavonija, Baranja ή Zapadni Srem, Српска аутономна област Источна Славонија, Барања и Западни Срем*) ήταν μία αυτοαποκαλούμενη Σερβική αυτόνομη περιφέρεια στην ανατολική Κροατία που ιδρύθηκε κατά τη διάρκεια των πολέμων της Γιουγκοσλαβίας . Ήταν ένα από τα τρεις Σερβικές αυτόνομες περιφέρειες που διακηρύχθηκαν στο έδαφος της Κροατίας. Στην περιοχή περιλαμβάνονται τμήματα των γεωγραφικών περιοχών της Σλαβονίας , Μπαράνια και Σρεμ (Σίρμια).

## Ιστορία
Η αυτόνομη περιφέρεια ιδρύθηκε στις 25 Ιουνίου 1991 την ίδια ημέρα που η Σοσιαλιστική Δημοκρατία της Κροατίας αποφάσισε να αποσχιστεί από τη Γιουγκοσλαβία, μετά το δημοψήφισμα του 1991. Στην πρώτη φάση του κροατικού πολέμου Ανεξαρτησίας το 1992 η περιοχή εντάχθηκε στην αποσχισθείσα Δημοκρατία της Σερβικής Κράινα. Πρωτεύουσα ήταν η πόλη Βούκοβαρ.

Στις 26 Ιουνίου ανέλαβε καθήκοντα ο πρώτος πρόεδρος της ο σερβοκροάτης Γκόραν Χάτζιτς που έκανε την αυτόνομη περιφέρεια τμήμα της Δημοκρατίας της Σερβικής Κράινα το Φεβρουάριο του 1992. Μέχρι τον Αύγουστο του 1995 η Ανατολική Σλαβονία, Μπαράνια και Δυτική Σρεμ ήταν de facto τμήμα της Δημοκρατίας της Σερβικής Κράινα και de jure τμήμα της Κροατίας σύμφωνα με το ψήφισμα 753 του συμβουλίου ασφαλείας των Ηνωμένων Εθνών. 

Μετά τη διάλυση της Δημοκρατίας της Κράινα τον Αύγουστο του 1995 η περιοχή ανασυγκροτήθηκε και πάλι αυτόνομα ως Ανατολική Σλαβονία, Μπαράνια και Δυτική Σρεμ. Μετά το Νοέμβριο του 1995 και την συμφωνία του Έρντουτ ελέγχεται από τη μεταβατική διοίκηση των Ηνωμένων Εθνών για την Ανατολική Σλαβονία, Μπαράνια και Δυτική Σρεμ.

## Παραπομπές


Κατηγορία:Διάλυση της Γιουγκοσλαβίας
Κατηγορία:20ός αιώνας στη Σερβία
Κατηγορία:Ιστορία της Κροατίας
Κατηγορία:Δημοκρατία της Σερβικής Κράινα
Πότε Σαράσιν

Ο **Πότε Σαράσιν** (Pote Sarasin, 25 Μαρτίου 1905 - 28 Σεπτεμβρίου 2000,  พจน์ สารสิน, Phot Sarasin)  ήταν διπλωμάτης και πολιτικός από την Ταϊλάνδη, από την οικογένεια Σαράσιν. Υπηρέτησε ως υπουργός Εξωτερικών την περίοδο από το 1949 ως το 1951 και εν συνεχεία ήταν πρεσβευτής στις ΗΠΑ. Το Σεπτέμβριο του 1957 όταν ο Σαρίτ Θαναράτ κατέλαβε την εξουσία με στρατιωτικό πραξικόπημα, διόρισε τον Πότε στο αξίωμα του υπηρεσιακού πρωθυπουργού. Παραιτήθηκε το Δεκέμβριο του 1957. Ο Πότε υπηρέτησε επίσης ως ο πρώτος γενικός γραμματέας του Οργανισμού Συμφώνου Νοτιοανατολικής Ασίας (ΣΕΑΤΟ) από το Σεπτέμβριο του 1957 ως το 1964.

## Βιογραφία
Η οικογένειά του ήταν παλαιά και ασχολείτο με το εμπόριο. Είχαν επίσης μεγάλες εκτάσεις γης στην ιδιοκτησία τους. Ο πατέρας του ήταν γιατρός. και έμπορος ρυζιού. Ο ίδιος ο Πότε σπούδασε Νομικά στην Ακαδημία Γουιλμπράχαμ της Μασαχουσέτης και μετά στο Μιντλ Τεμπλ του Λονδίνου. Έγινε μέλος της ένωσης δικηγόρων της Αγγλίας. Από το 1933 ως το 1945 εργάστηκε στο δικηγορικό επάγγελμα στην Μπανγκόκ.

Υπήρξε στενός φίλος του πρωθυπουργού Πλαέκ Φιμπουνσονγκράμ. Ο Πότε διορίστηκε υφυπουργός Εξωτερικών το 1948.
Ως υπουργός Εξωτερικών ο Πότε αντιτάχθηκε στην αναγνώριση του καθεστώτος του Μπάο Ντάι στο Βιετνάμ. Στο τέλος, ο Πλαέκ αψήφησε όλες τις παραινέσεις του υπουργού και αναγνώρισε επίσημα τις βασιλικές κυβερνήσεις του Λάος, της Καμπότζης και του Βιετνάμ στις 28 Φεβρουαρίου. Ο Πότε φανερά ενοχλημένος από τις εξελίξεις, παραιτήθηκε. Ήταν η μοναδική φορά που ένας υπουργός Εξωτερικών στην Ταϊλάνδη παραιτήθηκε για λόγους αρχής.Αμέσως μετά ανέλαβε ξανά πρεσβευτής στην Ουάσινγκτον.

Το 1957 μετά την εγκαθίδρυση νέας κυβέρνησης με πραξικόπημα του στρατού, ο Πότε επιλέχθηκε ως επικεφαλής, εξαιτίας των καλών σχέσεων που είχε με τους Αμερικανούς. Επί της πρωθυπουργίας του Σαράσιν διεξήχθησαν κατά πολύ ελεύθερες και δίκαιες εκλογές το Δεκέμβριο. Παραιτήθηκε από την πρωθυπουργία και ανέλαβε γενικός γραμματέας του SEATO.

## Παραπομπές


Κατηγορία:Πρωθυπουργοί της Ταϊλάνδης
Gettin' Tighter

Το **Gettin' Tighter** είναι τραγούδι του χαρντ ροκ συγκροτήματος Deep Purple, το τρίτο κομμάτι του δίσκου "*[[Come Taste the Band]]*", ο οποίος κυκλοφόρησε τον Οκτώβριο του 1975 μέσω της "Warner" στην Αμερική.

## Κυκλοφορίες
Το σινγκλ κυκλοφόρησε σε δύο εκδόσεις, η πρώτη εκ των οποίων περιλαμβάνει το "*Love Child*" στη δεύτερη πλευρά, ενώ η δεύτερη έκδοση περιλαμβάνει μία μονοφωνική έκδοση του "*Gettin' Tighter*". Οι κυκλοφορίες πραγματοποιήθηκαν μόνο στη Βόρεια Αμερική χωρίς να γνωρίσουν εμπορική επιτυχία.

## Ζωντανές ηχογραφήσεις
Το "*Gettin' Tighter*" παιζόταν ζωντανά από τους Deep Purple, σε όλη την περιοδεία μετά την κυκλοφορία του "*[[Come Taste the Band]]*". Ζωντανά ηχογραφημένοι δίσκοι του συγκροτήματος οι οποίοι συμπεριλαμβάνουν το "*Gettin' Tighter*" είναι οι εξής:

* *[[King Biscuit Flower Hour Presents: Deep Purple in Concert]]* (1995)
* *[[This Time Around: Live in Tokyo]]* (2001)
* *[[Phoenix Rising (Deep Purple album)|Phoenix Rising]]* (2011)
* *[[King Biscuit Flower Hour Presents: Deep Purple in Concert#Long Beach 1976|Long Beach 1976]]* (2016)

## Τα μέλη των Deep Purple
Το "*Gettin' Tighter*" ηχογραφήθηκε από την τέταρτη σειρά μελών του συγκροτήματος. Τα μέλη της ήταν τα εξής:

* **[[Ντέιβιντ Κόβερντεϊλ]]** - *[[Φωνητική|φωνητικά]]*
* **[[Τόμι Μπόλιν]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Γκλεν Χιούζ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* *The Deep Purple Singles A's and B's* CD Booklet, 1993

## Εξωτερικοί σύνδεσμοι
* Στίχοι του Gettin' Tighter 
* Guitar Tabs
* Guitar Tabs (intro)

Κατηγορία:Τραγούδια των Deep Purple
Κατηγορία:Τραγούδια του 1975
Οφέλτας

**Οφέλτας** είναι αρχαίο ελληνικό όνομα με το οποίο αναφέρονται οι:

*Οφέλτας (βασιλιάς Αιολέων Βοιωτών), μυθικό πρόσωπο
*Οφέλτας, μυθικό πρόσωπο που αναφέρεται από τον Οβίδιο στο έργο Μεταμορφώσεις (111, 605), σύμφωνα με το οποίο ήταν Τυρρηνός, πειρατής ο οποίος αιχμαλώτισε το Διόνυσο.
*Οφέλτας, εναλλακτική ονομασία με την οποία αναφέρεται ο Οφέλλας, στρατηγός του Μεγάλου Αλεξάνδρου και μετέπειτα ηγεμόνας της Κυρηναϊκής
*Οφέλτας, όνομα θεωρούμενο σαν το αντίστοιχο σε νεώτερη μορφή της επιγραφής *o-pe-le-ta-u*  γραμμένης στο κυπριακό συλλαβάριο επί ενός οβελού που βρέθηκε στην νεκρόπολη της Παλαιπάφου της Κύπρου -στον τάφο 49- και θεωρείται σαν το αρχαιότερο δείγμα ελληνικής γραφής σε αυτό το συλλαβάριο, χρονολογούμενο στον περίπου 11ο αιώνα π.Χ· η απαντώμενη λέξη θεωρείται ότι είναι στην γενική πτώση (*Ὀφέλταυ*), ο δε Οφέλτας ότι ήταν μάλλον ο ιδιοκτήτης του οβελού.

## Αναφορές
Αβλέμονας

Ο **Αβλέμονας**, επισήμως γνωστό ως **Αυλέμων**, είναι οικισμός της τοπικής κοινότητας Μητάτων, της δημοτικής ενότητας και δήμου Κυθήρων, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Κυθήρων του νομού Πειραιώς και κατόπιν του νομού Αττικής, στο γεωγραφικό διαμέρισμα Επτανήσων.

## Γεωγραφία
Ο Αβλέμονας είναι παραθαλάσσιος οικισμός των Α. Κυθήρων, σε υψόμετρο 5, στον βορειοανατολικό μυχό του όρμου του Αγ. Νικολάου, 20 περίπου χλμ. ΒΑ. της Χώρας Κυθήρων.

## Πληθυσμιακή εξέλιξη

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και εντάχθηκε διαδοχικά στους νομούς Ζακύνθου, Αργολίδος & Κορινθίας (1869), Λακωνικής (1899), Αργολίδος & Κορινθίας (1909), Αττικής & Βοιωτίας (1929) και Αττικής (1943). Το 1964 εντάχθηκε στον νομό Πειραιώς και το 1972 υπήχθη οριστικά στον νομό Αττικής. Με το ΦΕΚ 244Α - 04/12/1997 αποσπάστηκε από την κοινότητα Μητάτων και προσαρτήθηκε στον δήμο Κυθήρων.

## Τοπωνύμιο
Για την προέλευση της ονομασίας του οικισμού, υπάρχουν δύο εκδοχές: σύμφωνα με την πρώτη, προέρχεται από την ίδια λέξη *αβλέμονας*, πιθανόν εκ του *αβλέμμων* 

## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4
* Γεωργίου Δ. Μπαμπινιώτη, *Λεξικό της Νέας Ελληνικής Γλώσσας*, Αθήνα 2002
* Οργανισμός εκδόσεων «Ελλάδα», χάρτες (Βαρελάς)
* Χάρτες «ROAD»
* eetaa.gr

## Εξωτερικοί σύνδεσμοι
* 
* 
* Αβλέμονας - Ταξιδιωτικός Οδηγός

Κατηγορία:Χωριά των Κυθήρων
Κατηγορία:Δήμος Κυθήρων
Βραζιλιανικές βουλευτικές εκλογές 2010

Οι **Βουλευτικές εκλογές του [[2010]] στη [[Βραζιλία]]** για την ανάδειξη των μελών του Κογκρέσου διεξήχθησαν στις 3 Οκτωβρίου 2010.  Το Εθνικό Κογκρέσο αποτελείται από την Ομοσπονδιακή Βουλή και τη Γερουσία. Στις εκλογές αποφασίστηκαν οι έδρες 513 βουλευτών (όλα τα μέλη) και 54 επί συνόλου 81 εδρών στην Ομοσπονδιακή Γερουσία. Ο κυβερνών συνασπισμός Λουλίστα κατέλαβε τις περισσότερες έδρες και στα δύο σώματα (Βουλή και Γερουσία). Οι βουλευτικές εκλογές διεξήχθησαν ταυτόχρονα με τις προεδρικές εκλογές (κέρδισε η Ντίλμα Ρούσεφ) και τις εκλογές για κυβερνήτες.

## Αποτελέσματα ανά πολιτική παράταξη

## Παραπομπές


2010 εκλογές
Κατηγορία:Εκλογές του 2010
Τιμόθεος Κιλίφης

## Βιογραφικά στοιχεία
Ο **Αρχιμανδρίτης Τιμόθεος Κιλίφης** (κατά κόσμον Γεώργιος Κ. Κιλίφης) ήταν Έλληνας κληρικός, αρχιμανδρίτης της Ιεράς Μονής Πεντέλης. Γεννήθηκε στο Αίγιο το 1928, όπου τελείωσε το εξατάξιο τότε γυμνάσιο το 1948, με καθυστέρηση 2 ετών λόγω της κατοχής. 

Το 1952 συνεργάστηκε και κατόπιν έγινε μέλος της Αδελφότητας Θεολόγων "Η Ζωή" και το 1960 της Αδελφότητας Θεολόγων "Ο Σωτήρ", απ' όπου κι αποχώρησε το 1972 για να γίνει μοναχός στην Ιερά Μονή Πεντέλης, στην οποία παρέμεινε μέχρι το τέλος της ζωής του.
Πέθανε το μεσημέρι της 2ας Μαρτίου 2014 σε ηλικία 86 ετών.

## Βραβεύσεις
Πολυγραφότατος συγγραφέας και λογοτέχνης, έχει λάβει πληθώρα λογοτεχνικών βραβείων και τιμητικών διακρίσεων. Ήταν τακτικό μέλος της Εταιρίας Ελλήνων Λογοτεχνών, της Ένωσης Ελλήνων Λογοτεχνών, της Πανελλήνιας Ένωσης και του Συνδέσμου Ιστορικών Συγγραφέων. 

Στις 20 Δεκεμβρίου 2000, βραβεύτηκε από την Ένωση Ελλήνων Λογοτεχνών με το βραβείο Α΄ τάξεως και το Χρυσό Μετάλλιο, για τη λογοτεχνική και την εν γένει προσφορά του στα γράμματα, αλλά και στην κοινωνία. 

Η Σύγκλητος της Ακαδημίας Φλωρεντίας, Τεχνών, Λογοτεχνίας, Επιστημών, Εργασίας και Θεάματος, στις 24 Νοεμβρίου 2001, τον ανακήρυξε με -κατά νόμον- απόφασή της, Επίτιμο Ακαδημαϊκό με χρυσό Μετάλλιο, "Για την ένθερμη και γενναιόδωρη συμβολή του στην επιβεβαίωση των υψηλότερων ιδανικών της ζωής, για τις Τέχνες και τον Πολιτισμό". Για τους ιδίους λόγους, βραβεύτηκε από τη Φιλεκπαιδευτική Εταιρεία Αιγίου και το Δήμο Αιγίου στο χώρο της αίθουσας του Αρχαιολογικού Μουσείου.

Θα είναι παράλειψη εάν δεν υπενθυμήσουμε την τιμητική διάκριση, η οποία έγινε προς τον π. Τιμόθεο Κιλίφη στον τόπο της γενέτειράς του, για τους ίδιους λόγους, από τη Φιλεκπαιδευτική Εταιρεία Αιγίου και το Δήμο Αιγίου στο χώρο της αίθουσας του Αρχαιολογικού Μουσείου, όπου η αθρόα προσέλευση των συμπολιτών του απέδειξε την πλήρη αποδοχή και το θαυμασμό τους προς το πρόσωπό του και το έργο του.. ( 2 }
 
## Παραπομπές
 		
2. net-periodiko.gr  [Τιμόθεος Κιλίφης – Αρχιμανδρίτης Ι. μονής Πεντέλης ( 1928 – 2014 )](https://net-periodiko.gr/timotheos-kilifhs-arximandriths/όθεος&#x20;Κιλίφης&#x20;–&#x20;Αρχιμανδρίτης&#x20;Ι.&#x20;μονής&#x20;Πεντέλης&#x20;(&#x20;1928&#x20;–&#x20;2014&#x20;))   

Κατηγορία:Έλληνες κληρικοί
Βραζιλιάνικες γενικές εκλογές 2010

Στις **προεδρικές εκλογές του [[2010]] στη [[Βραζιλία]]** εξελέγη με ποσοστό 56% πρώτη γυναίκα πρόεδρος η Ντίλμα Ρούσεφ, στον δεύτερο γύρο στις 31 Οκτωβρίου 2010. Ο πρώτος γύρος των εκλογών διεξήχθη στις 3 Οκτωβρίου ταυτόχρονα με τις γενικές εκλογές και ο δεύτερος γύρος στις 31 Οκτωβρίου.

Στις εκλογές εξελέγη ο διάδοχος του προέδρου Λουίς Ινάσιο Λούλα ντα Σίλβα από το Κόμμα των Εργατών. Ο Λούλα δεν μπορούσε να είναι υποψήφιος ξανά αφού είχε υπηρετήσει ήδη 2 θητείες (εκλεγείς το 2002 και το 2006). Αυτή ήταν η πρώτη φορά από τις πρώτες προεδρικές εκλογές μετά τη χούντα (1989) που ο Λούλα δεν ήταν υποψήφιος για τις προεδρικές εκλογές.

## Αποτελέσματα

## Υποσημειώσεις


2010 προεδρικες
Βραζιλια
Λουτζ στους Χειμερινούς Ολυμπιακούς Αγώνες 2014

Το **[[λουτζ]] στους [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες του 2014]]** διεξήχθη στο Κέντρο Σάνσκι κοντά στην Κρασνάγια Πολιάνα του Σότσι. Τέσσερα αγωνίσματα έγιναν το διάστημα 8–13 Φεβρουαρίου 2014.

Τον Απρίλιο του 2011 η Διεθνής Ολυμπιακή Επιτροπή ενέκρινε την προσθήκη του ομαδικού της μικτής σκυταλοδρομίας και για πρώτη φορά στο εν λόγω άθλημα διεξήχθησαν 4 αγωνίσματα.

## Πρόγραμμα
Ακολουθεί το πρόγραμμα για όλα τα 4 αγωνίσματα.
Όλες οι ώρες είναι (UTC+4).

### Νικητές

## Πρόκριση
Συνολικά 110 αθλητές έλαβαν μέρος. Οι χώρες έλαβαν ποσοστώσεις με βάση τη διεθνή κατάταξη της περιόδου από 1η Νοεμβρίου 2012 ως τις 31 Δεκεμβρίου 2013.

## Συμμετέχοντες
Έλαβαν μέρος 110 αθλητές από 24 χώρες (σε παρένθεση ο αριθμός των αθλητών). Το Καζακστάν και η Τόνγκα έκαναν την πρώτη τους εμφάνιση στο εν λόγω άθλημα σε Χειμερινούς Ολυμπιακούς Αγώνες. . Εξαιτίας του αποκλεισμού που επιβλήθηκε εναντίον της Ολυμπιακής Επιτροπής της Ινδίας, οι αθλητές της Ινδίας πήραν μέρος στους αγώνες με τη σημαία της Ανεξάρτητης Ολυμπιακής Ομάδας.Αργότερα ο αποκλεισμός άρθηκε, όμως μετά τη διεξαγωγή των αγώνων του λουτζ.

*  (1)
*  (10)
*  (1)
*  (8)
*  (4)
*  (1)
*  (10)
*  (1)

*  (10)
*  (1)
*  (1)
*  (9)
*  (1)
*  (3)
*  (5)
*  (4)

*  (10)
*  (6)
*  (4)
*  (2)
*  (1)
*  (1)
*  (6)
*  (10)

## Μετάλλια

## Παραπομπές

## Εξωτερικοί σύνδεσμοι

Κατηγορία:Αθλήματα Χειμερινών Ολυμπιακών Αγώνων 2014
2014
Παγοδρομία ταχύτητας μικρής πίστας στους Χειμερινούς Ολυμπιακούς Αγώνες 2014

Η **[[παγοδρομία μικρής πίστας]] στους [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες του 2014]]** έγινε στο κέντρο παγοδρομιών του Σότσι, στη Ρωσία. Συνολικά 8 αγωνίσματα διεξήχθησαν στις 10–21 Φεβρουαρίου 2014.

## Πρόγραμμα αγωνισμάτων
Ακολουθεί το πρόγραμμα και των 8 αγώνων

Όλες οι ώρες είναι (UTC+4).

### Νικητές στους άνδρες

### Νικήτριες στις γυναίκες

### Σημειώσεις
Ο Βίκτορ Αν έγινε ο πρώτος παγοδρόμος ταχύτητας σε μικρή πίστα που κατέκτησε χρυσό μετάλλιο και στα 4 αγωνίσματα (500μ, 1000μ, 1.500μ, 5.000μ σκυταλοδρομία). Έγινε επίσης ο πρώτος αθλητής του είδους του με το μεγαλύτερο αριθμό χρυσών μεταλλίων σε Ολυμπιακούς Αγώνες, με 6, κερδίζοντας 3 χρυσά το 2014 και 3 το 2006.

## Πρόκριση
Συνολικά 120 αθλητές (60 άντρες και 60 γυναίκες) προκρίθηκαν για να λάβουν μέρος.  Για τα 500m και 1000m προκρίθηκαν 32 αθλητές, για τα 1500m 36 αθλητές και για τη σκυταλοδρομία 8.

## Συμμετέχουσες χώρες
116 αθλητές από 25 χώρες πήραν μέρος, με τον αριθμό των αθλητών να παρατίθεται σε παρένθεση. Για πρώτη φορά πήραν μέρος στο άθλημα αυτό η Κινέζικη Ταϊπέι και η Λιθουανία.

*  (2)
*  (1)
*  (2)
*  (10)
*  (10)
*  (2)
*  (4)
*  (2)
*  (5)
*  (1)
*  (8)
*  (1)
*  (10)
*  (8)
*  (6)
*  (1)
*  (1)
*  (10)
*  (1)
*  (10)
*  (1)
*  (10)
*  (1)
*  (1)
*  (8)

### Μετάλλια

## Παραπομπές


## Εξωτερικοί σύνδεσμοι

Κατηγορία:Αθλήματα Χειμερινών Ολυμπιακών Αγώνων 2014
2014
Σερβική Αυτόνομη Περιφέρεια Δυτικής Σλαβονίας

μικρογραφία|Χάρτης της περιοχής
Η **Σερβική Αυτόνομη Περιφέρεια Δυτικής Σλαβονίας** (*[[σερβοκροάτικα]] : Srpska autonomna oblast Istočna Slavonija, Baranja ή Zapadni Srem, Српска аутономна област Источна Славонија, Барања и Западни Срем*) ήταν μία αυτοαποκαλούμενη Σερβική αυτόνομη περιφέρεια στην ανατολική Κροατία που ιδρύθηκε κατά τη διάρκεια των πολέμων της Γιουγκοσλαβίας. Δημιουργήθηκε στις 12 Αύγουστος  1990 με πρωτεύουσα την πόλη Πάκρατς και αργότερα ενσωματώθηκε στην Δημοκρατία της Σερβικής Κράινα.

## Ιστορία
Το οι σερβικές δυνάμεις κατέλαβαν την Οκουτσάνι και την Ντάρουβαρ για να δημιουργηθεί μια απειλή για την κροατική πλευρά και να χάσει τον έλεγχο της Σλαβονίας. Μετά από μήνες μαχών καταλήφθηκε και η Πάκρατς κατά την κατάληψη της πόλης οι περισσότεροι Κροάτες εγκατέλειψαν την περιοχή. Στις 31 Οκτώβριος 1991 Κροατικές στρατιωτικές δυνάμεις ξεκίνησαν αντεπίθεση με σκοπό να διώξουν τις σερβικές δυνάμεις και ανακαταλαμβάνουν τα εδάφη που κατέχονται από τους Σέρβους. Ο κροατικός στρατό πήρε την Ντάρουβαρ και οι περισσότεροι Σέρβοι κάτοικοι της εγκατέλειψαν την περιοχή. Σε αυτό το σημείο του πολέμου στην Κροατία διαπράχθηκαν  εγκλήματα και από τις δύο εμπόλεμες πλευρές. 

Στις 18 Φεβρουάριου 1993 Κροάτες και τοπικοί Σέρβους ηγέτες υπέγραψαν την μυστικήΣυμφωνία Νταρουβάρσκι για την εξομάλυνση της ζωής των ανθρώπων που ζούσαν κοντά στη γραμμή διαχωρισμού. Ωστόσο, οι αρχές της Κνιν ενημερώνονται για τη συμφωνία και συνέλαβαν τους υπογράφοντες.

Στην περιοχή αναπτύχθηκαν δυνάμεις του ΟΗΕ έως τον Μάιο του 1995 που πέρασε υπό Κροατική διοίκηση και το σύνολο σχεδόν του σερβικού πληθυσμού εγκατέλειψε την περιοχή, περίπου 30.000 άτομα. Υπήρξαν πολλά εγκλήματα και δολοφονίες. Σε αντίποινα η Μίλαν Μάρτιτς διέταξε το βομβαρδισμό του Ζάγκρεμπ.

## Παραπομπές


Κατηγορία:Διάλυση της Γιουγκοσλαβίας
Κατηγορία:20ός αιώνας στη Σερβία
Κατηγορία:Ιστορία της Κροατίας
Κατηγορία:Δημοκρατία της Σερβικής Κράινα
Γιόζεφ Γιόχαν Λίτροβ

Ο **Γιόζεφ Γιόχαν Λίτροβ** (*Joseph Johann von Littrow*, 13 Μαρτίου 1781 – 30 Νοεμβρίου 1840) ήταν Αυστριακός αστρονόμος. Το 1837 του απονεμήθηκε τίτλος ευγενείας, και έτσι είναι γνωστός και ως **Γιόζεφ Γιόχαν Έντλερ φον Λίτροβ** (*Edler von Littrow*).

Γεννήθηκε στην κωμόπολη Χορσόφσκυ Τυν (στα γερμανικά Bischofteinitz) της Βοημίας. Πατέρας του ήταν ο έμπορος Άντον Λίτροβ. Ο Γιόζεφ Γιόχαν σπούδασε στο Πανεπιστήμιο του Καρόλου στην Πράγα, από όπου απεφοίτησε το 1802 με πτυχία νομικής και θεολογίας. Στη συνέχεια προσλήφθηκε ως ιδιωτικός δάσκαλος του κόμη Γ. Ρέναρντ στη Σιλεσία. Το 1807 διορίσθηκε καθηγητής στο εκεί Γιαγγελονιανό Πανεπιστήμιο, στην Κρακοβία. Για κάποια χρόνια, η εργασία του τον έφερε στη Ρωσία, όπου ίδρυσε το αστεροσκοπείο στο Πανεπιστήμιο του Καζάν και δίδαξε τον Γερμανορώσο μαθηματικό Νικολάι Μπράσμαν, δάσκαλο του Τσέμπισιοφ. Εκεί γεννήθηκε και ο γιος του Λίτροβ, ο Καρλ Λούντβιχ Λίτροβ. Το 1816 διορίσθηκε στο παλαιό αστεροσκοπείο της Βουδαπέστης και τέλος το 1819 διορίσθηκε καθηγητής της Αστρονομίας στο Πανεπιστήμιο της Βιέννης και διευθυντής στο εκεί αστεροσκοπείο (το οποίο αναδιοργάνωσε πλήρως) μέχρι τον θάνατό του, οπότε και τον διαδέχθηκε ο γιος του, ο Καρλ. Ο Λίτροβ πέθανε στη Βιέννη σε ηλικία 59 ετών. Συνολικά, ο Γιόζεφ Γιόχαν Λίτροβ και η σύζυγός του, η Καρολίν φον Ούλριχσταλ (Karoline von Ulrichsthal) απέκτησαν 13 παιδιά, όλα αγόρια, από τα οποία ο Χάινριχ φον Λίτροβ έγινε χαρτογράφος και συγγραφέας.

Ο Γιόζεφ Γιόχαν Λιτροβ είναι γνωστός κυρίως για την ομώνυμη προβολή Λίτροβ, τη μοναδική σύμμορφη ρετροαζιμουθιακή χαρτογραφική προβολή. Συχνά του αποδίδουν την πρόταση να σκαφθεί ένα μεγάλο αυλάκι με κυκλικό σχήμα στη Σαχάρα, και να γεμιστεί με κηροζίνη. Ανάβοντας την κηροζίνη, ο κύκλος του θα ήταν τη νύχτα ορατός από μεγάλη απόσταση στο διάστημα και θα γνωστοποιούσε την ύπαρξη της ανθρώπινης ευφυίας σε τυχόν εξωγήινους στο Ηλιακό Σύστημα που θα τύχαινε να παρατηρούν τη Γη. Ωστόσο, η σύνδεσή του με αυτή την πρόταση δεν είναι βεβαιωμένη. Ο Λίτροβ συνέταξε και εξέδωσε ουράνιο άτλαντα, τον *Atlas des gestirnten himmels* (= *`Ατλας του αστερόεντος ουρανού*, 1839).

## Ονομάσθηκε προς τιμή του
* Ο κρατήρας Λίτροβ στο βόρειο ημισφαίριο της Σελήνης, στην ορατή από τη Γη πλευρά της, κοντά στο σημείο όπου προσεδαφίσθηκαν οι αστροναύτες της αποστολής *[[Απόλλων 17]]* το 1972.

## Παραπομπές


## Εξωτερικοί σύνδεσμοι

* ''Atlas des gestirnten himmels'', έκδοση της Στουτγάρδης του 1854 στο www.atlascoelestis.com

Κατηγορία:Αυστριακοί αστρονόμοι
Χόκεϊ επί πάγου στους Χειμερινούς Ολυμπιακούς Αγώνες 2014

Οι διοργανώσεις **[[χόκεϊ επί πάγου]]** των **[[Χειμερινοί Ολυμπιακοί Αγώνες 2014|Χειμερινών Ολυμπιακών Αγώνων 2014]]** διεξήχθησαν σε δύο τοποθεσίες, που απέχουν 300 μέτρα η μία από την άλλη, εντός του Ολυμπιακού Πάρκου του Σότσι, στη Ρωσία. Ο Θόλος του Πάγου Μπολσόι χωρητικότητας 12.000 ατόμων, μοιάζει πολύ με ένα αυγό Φαμπερζέ.  Η Αρένα Σάιμπα, χωρητικότητας 7.000 θέσεων, είναι μια κινητή κατασκευή που θα χρησιμοποιηθεί έπειτα από τους αγώνες σε άλλη ρωσική πόλη. Αμφότερα τα μέρη είναι διεθνών διαστάσεων (60 μ επί 30 μ).

Έλαβαν μέρος 12 ομάδες στους άντρες και 8 στις γυναίκες. Οι αγώνες ξεκίνησαν στις 8 Φεβρουαρίου 2014. Οι αγώνες των γυναικών ολοκληρώθηκαν στις 20 Φεβρουαρίου και των αντρών στις 23 Φεβρουαρίου.
Ο Καναδάς πρώτευσε τόσο στους άνδρες όσο και στις γυναίκες.

Ο Τέεμου Σελάνε (Teemu Selanne), σε ηλικία 43 ετών και 234 ημερών, έγινε ο γηραιότερος σε ηλικία παίκτης του χόκεϊ επί πάγου που κέρδισε μετάλλιο σε Ολυμπιάδα, με την 3η θέση που κέρδισε η ομάδα της Φιλανδίας. Κατέχει επίσης το ρεκόρ Ολυμπιακών Αγώνων για τη μεγαλύτερη συνολική βαθμολογία στο χόκεϊ επί πάγου, με 43 βαθμούς συνολικά. Επίσης, μοιράζεται το ρεκόρ για τις περισσότερες εμφανίσεις σε Ολυμπιάδες στο χόκεϊ επί πάγου, καθώς το 2014 ήταν οι 6οι του Ολυμπιακοί Αγώνες.

## Μετάλλια

### Οι νικητές
## Νικητές και νικήτριες (μετάλλια)
### Νικητές στους άντρες

### Νικήτριες στις γυναίκες

### Συμμετέχοντες στους άνδρες
Πήραν μέρος 12 ομάδες σε 3 ομίλους.

## Γυναίκες
Οι αγώνες των γυναικών έγιναν από τις 8 ως τις 20 Φεβρουαρίου. Οκτώ χώρες διεκδίκησαν το χρυσό μετάλλιο.

### Συμμετέχουσες χώρες στις γυναίκες
Οκτώ χώρες έλαβαν μέρος σε 2 ομίλους.

## Τελικοί
### Άνδρες
;Αγώνας για το χρυσό μετάλλιο (τελικός)
*23 Φεβρουαρίου*, 16:00

;3η θέση (22 Φεβρουαρίου):

### Γυναίκες

;Τελικός
*Πέμπτη, 20 Φεβρουαρίου, 21:00*

;*3η θέση , 16:00*

## Παραπομπές


## Εξωτερικοί σύνδεσμοι

*Sochi in the final stretch, στο IIHF.com.

Χοκει
2014
Σκέλετον στους Χειμερινούς Ολυμπιακούς Αγώνες 2014

Οι αγώνες του **[[σκέλετον]] στους [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες του 2014]]**  στο Σότσι διεξήχθησαν στο κέντρο Σάνκι κοντά στην Κρασνάγια Πολιάνα. Οι αγώνες έγιναν στις 13 και στις 15 Φεβρουαρίου 2014. Συνολικά έγιναν 2 αγωνίσματα.

## Πρόγραμμα
Ακολουθεί το πρόγραμμα για όλα τα αγωνίσματα.

Όλες οι ώρες είναι (UTC+4).

### Νικητές στους άνδρες

### Νικήτριες στις γυναίκες

## Πρόκριση
Συνολικά 50 άτομα προκρίθηκαν , εκ των οποίων 30 άντρες και 20 γυναίκες. Η πρόκριση βασίστηκε στη διεθνή κατάταξη στις  19 Ιανουαρίου 2014.

## Συμμετέχοντες
47 αθλητές από 17 χώρες έλαβαν μέρος, με τον αριθμό των αθλητών να παρατίθεται σε παρένθεση.

*  (3)
*  (3)
*  (4)
*  (5)
*  (4)
*  (1)
*  (1)
*  (1)
*  (3)

*  (3)
*  (2)
*  (2)
*  (6)
*  (2)
*  (1)
*  (1)
*  (5)

### Μετάλλια

## Παραπομπές


## Εξωτερικοί σύνδεσμοι

Κατηγορία:Αθλήματα Χειμερινών Ολυμπιακών Αγώνων 2014
2014
Αμπντούλ Τζελίλ Ατζαγκούν

Ο **Αμπντούλ Τζελίλ Ατζαγκούν** (γεννημένος στις 10 Φεβρουαρίου 1993 στο Λάγκος) είναι Νιγηριανός ποδοσφαιριστής ο οποίος αγωνίζεται ως επιθετικός μέσος για λογαριασμό της Αλ Χουσέϊν.

## Συλλογική Καριέρα
Ο Ατζαγκούν προέρχεται από τις ακαδημίες της νιγηριανής Ντόλφινς ΦΚ.

Στις 28 Αυγούστου 2013, ο Παναθηναϊκός ανακοίνωσε την απόκτηση του Ατζαγκούν, με τον παίκτη να υπογράφει συμβόλαιο διάρκειας τεσσάρων ετών με τον σύλλογο. Στο ντεμπούτο του με τον Παναθηναϊκό, πέτυχε και το πρώτο του τέρμα με τα χρώματα της νέας του ομάδας απέναντι στον Α.Ο. Πλατανιά.

## Διεθνής Καριέρα
Ήταν μέλος της ομάδας της Νιγηρίας η οποία ήρθε δεύτερη στο Παγκόσμιο Κύπελλο U-17 του 2009 το οποίο και φιλοξένησε, ενώ πέτυχε και δύο τέρματα.
Έχει αγωνιστεί, επίσης σε δύο εκδόσεις του Αφρικανικού Κυπέλλου Νέων με την Εθνική Νιγηρίας U-20. Ήταν αρχηγός της ομάδας το 2013 η οποία ήρθε στη τρίτη θέση της προκριματικής φάσης για την πρόκριση στο Παγκόσμιο Κύπελλο U-20 του 2013 που διεξήχθην στην Τουρκία.

Στις 21 Ιουνίου 2013, ο Ατζαγκούν πέτυχε δύο τέρματα στην ήττα της ομάδας του με σκορ 3-2 απέναντι στην Πορτογαλία στην εναρκτήρια της αναμέτρηση για το Παγκόσμιο Κύπελλο U-20 του 2013.

## Διακρίσεις
### Σύλλογος
;Ντόλφινς
* **[[Πρέμιερ Λιγκ Νιγηρίας]]**
: Νικητής: 2010-11

#### Παναθηναϊκός
* Κύπελλο Ελλάδας
: Νικητής:  2013-14

#### Εθνική Νιγηρίας
;U-20
* **[[Αφρικανικό Κύπελλο Νέων]]**
: Νικητής: 2011

## Παραπομπές


## Εξωτερικοί Σύνδεσμοι

* Προφίλ στο Transfermarkt

Κατηγορία:Νιγηριανοί ποδοσφαιριστές
Κατηγορία:Ποδοσφαιριστές Ντόλφινς ΦΚ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Νιγηρίας Κ20
Κατηγορία:Μέσοι ποδοσφαιριστές
Σταδιασμός ήτοι περίπλους της μεγάλης θαλάσσης

Ο **Σταδιασμός, ήτοι περίπλους της μεγάλης θαλάσσης** είναι έργο άγνωστου αρχαίου γεωγράφου / πλοηγού - δεύτερο μισό του 3ου αιώνα. Από το έργο αυτό έχει σωθεί μόνο τμήμα του και περιέχει αποστάσεις, οδηγίες πλεύσης και περιγραφές λιμένων της Μεσογείου. Οι αποστάσεις στο έργο αυτό εκφράζονται σε στάδια. Το όνομα που έχει δοθεί στο έργο προκύπτει από τις πρώτες γραμμές του έργου: «Δεδειγμένων οὖν τούτων, τὸ φιλομαθὲς καὶ σπουδαῖον ἀγαμένῳ τῆς σῆς ἀγάπης, ἀδελφὲ τιμιώτατε, ἔδοξέ μοι καὶ τὸν τῆς μεγάλης θαλάσσης σταδιασμὸν ἤτοι περίπλουν δηλῶσαί σοι ἀκριβέστατα, ὅπως καὶ τούτων ἀναγνοὺς ἔμπειρος ἔσῃ.»

## Το χειρόγραφο και έντυπες εκδόσεις
Τα τμήματα που έχουν διασωθεί βρέθηκαν στον χειρόγραφο κώδικα Matritensis Graecus 121 της Εθνικής Βιβλιοθήκης της Μαδρίτης (Biblioteca Nacional de Madrid) μαζί με το Χρονικό του Ιππολύτου.

Έντυπες εκδόσεις έγιναν το 1769, Iriarte (Μαδρίτη) (editio princeps), το 1828, de Gail (Παρίσι) και το 1841, Hoffmann (Λειψία - Leipzig). Το 1855 εκδόθηκε από τον Müller στον πρώτο τόμο του Geographi Graeci Minores, με λατινική μετάφραση και σημειώσεις. Η επόμενη έκδοση έγινε το 1905: Der Stadiasmus Maris Magni, στο A. Bauer, Die Chronik des Hippolytos im Matritensis Graecus 121, Leipzig 1905: 243-276 (με εκτεταμένα σχόλια). Ακολούθησαν εκδόσεις το 1929, Bauer και του 1955 de Helm.

## Το κείμενο
Το κείμενο είναι καθαρά τεχνικό και απευθύνεται σε ναυτικούς, για το λόγο αυτό δεν έχει καθόλου μυθολογικές αναφορές ή εθνογραφικές ή ιστορικές αναφορές, ούτε έχει λογοτεχνική υφή.

## Αναφορές


## Εξωτερικοί σύνδεσμοι

*Σταδιασμός ήτοι περίπλους της μεγάλης θαλάσσης, το κείμενο στα ελληνικά και λατινική μετάφραση (σκαναρισμένο)

Κατηγορία:Αρχαία ελληνικά συγγράμματα
Κατηγορία:Ναυτιλιακά βοηθήματα
Κατηγορία:Περίπλοι
Κατηγορία:Ιστορία της ναυτιλίας
Αβόρ

Το **Αβόρ** (), είναι κωμόπολη και έδρα κοινότητας της κεντρικής Γαλλίας, στον νομό Σερ (Cher) της περιοχής Σαντρ (Centre). Η κοινότητα έχει έκταση 27,98 χλμ² και πληθυσμό 2.765 κατοίκους (2011), με πυκνότητα 99 κατοίκους ανά χλμ². 

Η κωμόπολη είναι περισσότερο γνωστή για τη μεγάλη στρατιωτική αεροπορική βάση που βρίσκεται στα βορειοανατολικά της (702 Camp d’ Avord base aérienne), τη δεύτερη μεγαλύτερη σε όλη τη Γαλλία, η οποία στηρίζει σε σημαντικό βαθμό την οικονομία της. 

Ο κάτοικος της πόλης ονομάζεται *Αβαρέ(ζ)* (*Avarai-[s]*).

## Γεωγραφία
Το Αβόρ βρίσκεται σχεδόν στο γεωγραφικό κέντρο της χώρας, σε ανοικτή, όχι πυκνοκατοικημένη περιοχή, 22 χλμ. ΝΑ. της πρωτεύουσας του νομού, Μπουρζ. Η πόλη είναι κτισμένη στην αριστερή όχθη του ποταμού Υέβρ (Yèvre), ο οποίος ρέει με γενικότερη δυτική κατεύθυνση προς τη Βιερζόν, όπου και συμβάλλει στον ποταμό Σερ (Cher). Βρίσκεται πάνω στη σιδηροδρομική γραμμή Μπουρζ-Νεβέρ και στη διασταύρωση των αυτοκινητοδρόμων D976, D71 και D36.

## Ιστορικά στοιχεία
Κατά τη διάρκεια του Α΄ Παγκοσμίου Πολέμου, η πόλη διέθετε μία από τις σημαντικότερες στρατιωτικές σχολές της Γαλλικής Αεροπορίας, η οποία ήταν εξειδικευμένη στην εκπαίδευση των πιλότων για νυκτερινές πτήσεις. Κατά τη διάρκεια του Β΄ Παγκοσμίου Πολέμου ήταν χώρος συγκέντρωσης αλλοδαπών όπως είχε αποφασιστεί από την προσωρινή Κυβέρνηση του Βισύ.

## Πληθυσμικά στοιχεία
Η εξέλιξη πληθυσμού του Αβόρ έχει ως εξής: κάτοικοι 2.007 (1954), 1.908 (1962), 2.350 (1975), 2.492 (1982), 2.334 (1999), 2.617 (2006), 2.765 (2011).

## Αξιοθέατα

* Η *Εκκλησία του Αγίου Νικολάου* (L'église Saint-Nicolas d'Avize), κτίσμα του 12ου αιώνα.
* Ο *Νερόμυλος Γκραβέλ* (*Moulin la Gravelle*).
* Η *Καστροέπαυλη Τεριέ* (*Chateau du Therieux*), κτίσμα του 16ου αιώνα, 3 χλμ. δυτικά της πόλης.

## Αδελφοποιημένες πόλεις
*  Άιντλινγκ (Aindling), Γερμανία

## Παραπομπές


## Πηγές
* habitants.fr
* Répertoire Géographique des Communes [online]. Institut national de l'information géographique et forestière (IGN)
* geoportail.gouv.fr
* Πάπυρος Λαρούς, 1963
* Michelin, Atlas Routier et Touristique, 1999
* Jean-Pierre Pille & Christian Lecesne, Avord, 100 ans d’aviation, La Bouinotte, 2012, 192 p

## Εξωτερικοί σύνδεσμοι

* Avord commune

Κατηγορία:Πόλεις του Κέντρου
Μίσα Μπάρτον

Η **Μίσα Μπάρτον** (*Mischa Anne Barton*, γενν. 24 Ιανουαρίου 1986) είναι Αγγλίδα ηθοποιός, περιστασιακό μοντέλο μόδας και σχεδιάστρια μόδας με βρετανική, ιρλανδική και αμερικανική υπηκοότητα.

## Πρώτα χρόνια
Η Μπάρτον γεννήθηκε στο Χάμμερσμιθ του Λονδίνου. Η μητέρα της ήταν Ιρλανδή φωτογράφος και ο πατέρας της Άγγλος μεσίτης. Ο παππούς της ήταν καθηγητής γλώσσας σε Πανεπιστήμιο και έχει μία μικρότερη και μία μεγαλύτερη αδελφή. Η Μπάρτον αποφοίτησε από τη σχολή επαγγελμάτων για παιδιά το 2004 στο Μανχάταν, και συνέχισε την υποκριτική της καριέρα.

## Σταδιοδρομία
Η Μπάρτον έχει πάιξει σε πάρα πολλές ταινίες, αλλά ο ρόλος που την έκανε γνωστή ήταν το 2003 στη σειρά California Teens (*The O.C.*) στο ρόλο της Μαρίσα Κούπερ πλάϊ στον Πήτερ Γκάλαχερ, Άνταμ Μπρόντι, Μπεν Μακένζι, Ρέιτσελ Μπίλσον και Μελίντα Κλαρκ. Έπαιξε στο ψυχολογικό θρίλερ Η έκτη αίσθηση με τον Μπρους Γουίλις και τον Χάλεϊ Τζόελ Όσμεντ. Η Μπάρτον έκανε και καριέρα στο μόντελινγκ  στις εταιρείες Calvin Klein και Bebe. Όταν η καριέρα της απογειώθηκε μετά τον ρόλο της στη σειρά που έχει δεχθεί πολύ καλές κριτικές California Teens πολλοί παραγωγοί την ήθελαν για τις ταινίες τους. Η Μπάρτον ήταν παιδί-αστέρας του κινηματογράφου και είχε παίξει σε αρκετές ταινίες στην τρυφερή της ηλικία και στην εφηβεία της έπειτα. Στη σειρά απέσπασε καλές κριτικές και της δόθηκαν πολλά βραβεία, αλλά το Μάιο του 2006 η Μπάρτον αποχώρησε από τη σειρά και έτσι το California Teens σε αξιολογήσεις έπεσε δραματικά. Το 2007 η Μπάρτον συμπρωταγωνίστησε με τον Χέιντεν Κρίστενσεν στην ταινία Άγγελοι Και Παρθένες (*Virgin Territory*)

## Προσωπική ζωή
Η Μπάρτον έβγαινε με τον Σίσκο Άντλερ, Τζέιμι Ντόρναν, Τέιλορ Λοκ, Μπρετ Σάιμον. Το 2008 ζευγαρώθηκε με τον Λουκ Πίτσαρντ και το 2009 ανακοίνωσε η ίδια στον προσωπικό της λογαριασμό ότι χώρισαν αλλά παρέμειναν φίλοι. Στις 27 Δεκεμβρίου του 2007 η Μπάρτον συνελήφθη να οδηγεί χωρίς έγκυρη άδεια και να έχει υπό την κατοχή της μαριχουάνα, αφέθηκε ελεύθερη το επόμενο πρωί με εγγύηση 10.000 δολαρίων. Στις 11 Ιανουαρίου του 2008 η Μπάρτον ήταν καλεσμένη στη ραδιοφωνική εκπομπή του Ράιαν Σίκρεστ και δήλωσε On-Air ότι είναι 100 τοις εκατό υπεύθυνη και ότι είναι απογοητευμένη με τον εαυτό της. Στις 21 Ιανουαρίου του 2010 μηνύθηκε από τον ιδιοκτήτη του διαμερίσματός της για άρνηση καταβολής και πλήρωνε 7.000 δολάρια το ενοίκιο του διαμερίσματος. Τον Ιούλιο του 2009 η Μπάρτον έπαθε λοίμωξη των δοντιών και έπεσε σε κατάθλιψη.

## Παραπομπές


## Εξωτερικοί σύνδεσμοι

* http://www.imdb.com/name/nm0059215/?ref_=nv_sr_1 στο IMDB

Κατηγορία:Αμερικανοί σχεδιαστές μόδας
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Κατηγορία:Απόφοιτοι της Βασιλικής Ακαδημίας Δραματικής Τέχνης
Νέα Αβόρανη Αιτωλοακαρνανίας

Η **Νέα Αβόρανη** (ή απλά *Αβόρανη* για τους ντόπιους) είναι κωμόπολη και έδρα ομώνυμης τοπικής κοινότητας, της δημοτικής ενότητας Θεστιέων, του δήμου Αγρινίου, της περιφερειακής ενότητας (τέως νομού) Αιτωλοακαρνανίας, στην περιφέρεια Δυτικής Ελλάδας, σύμφωνα με το πρόγραμμα *Καλλικράτης*..

Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Τριχωνίδος του νομού Αιτωλοακαρνανίας, στο γεωγραφικό διαμέρισμα Στερεάς Ελλάδας.

Η παλαιότερη ονομασία της κωμόπολης ήταν *Νέα Αβώρανη*, ενώ η πληθυσμιακή τάση είναι διαρκώς πτωτική.

## Γεωγραφικά στοιχεία
Η Νέα Αβόρανη, που έχει χαρακτηριστεί ως πεδινός αγροτικός οικισμός, βρίσκεται στην κεντρική Αιτωλοακαρνανία, κοντά στις βορειοδυτικές ακτές της λίμνης Τριχωνίδας και δίπλα στην Ερμίτσα, ένα μικρό ποτάμι που εκβάλλει στη Λυσιμαχία. Καταλαμβάνει έκταση 7,1 χμ², σε υψόμετρο 130, και βρίσκεται ΝΑ του Αγρινίου, από το οποίο απέχει μόλις 4 χλμ. Βορειότερα από την Νέα Αβόρανη υπάρχει και ο οικισμός (ακατοίκητος πλέον), Τα Κοαίικα (οικογένεια Κόης). Αλλιώς *Σφήνα.*

## Πληθυσμικά στοιχεία
Η εξέλιξη πληθυσμού της Νέας Αβόρανης έχει ως εξής:

## Διοικητικές μεταβολές μέχρι τον «Καλλικράτη»
* ΦΕΚ 139Α - 04/06/1925
Ο οικισμός αποσπάται από την κοινότητα Καινουρίου και ορίζεται έδρα της κοινότητας Νέας Αβώρανης 
* 16/10/1940
Το όνομα του οικισμού διορθώνεται σε Νέα Αβόρανη 
* ΦΕΚ 244Α - 04/12/1997
Ο οικισμός αποσπάται από την κοινότητα Νέας Αβόρανης και προσαρτάται στο δήμο Θεστιέων 
* ΦΕΚ 87Α - 07/06/2010
Ο οικισμός αποσπάται από το δήμο Θεστιέων και προσαρτάται στο δήμο Αγρινίου 

## Αξιοθέατα
* Το Γεφύρι της Ερμίτσας στα βορειοανατολικά. Είναι κατασκευή της εποχής του Χ. Τρικούπη και διατηρείται σε πολύ καλή κατάσταση. Είναι πεντάτοξο, με άνοιγμα τόξου 13,9 μ. και ύψος τόξου 8,1μ., έχει μήκος 78,5 μ. και πλάτος 4,7μ.
* Η μεγάλη εκκλησία της κωμόπολης, κτισμένη με γκρίζα πέτρα και κόκκινα κεραμίδια.
* Το ξωκκλήσι του Προφήτη Ηλία.

## Προσωπικότητες
Η παρακάτω λίστα περιλαμβάνει διάσημους που κατάγονται από την **Νέα Αβόρανη**:
* Νικόλαος Κυλάφης,  θεωρητικός αστροφυσικός και ομότιμος Καθηγητής στο Τμήμα Φυσικής του Πανεπιστημίου Κρήτης, καταγόμενος από την **Νέα Αβόρανη**.
* Γεώργιος Κόης, πρώην Πρόεδρος της τοπικής κοινότητας Κλεπάς Αιτωλοακαρνανίας, καταγόμενος από την **Νέα Αβόρανη**.
* Σωτήρης Τσώνης, Αθλητής της Εθνικής Ομάδας Στίβου, καταγόμενος από την **Νέα Αβόρανη**.
## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, 2002-4
* Γεωργίου Δ. Μπαμπινιώτη, *Λεξικό της Νέας Ελληνικής Γλώσσας*, Αθήνα 2002
* Οργανισμός εκδόσεων «Ελλάδα», χάρτες (Βαρελάς)
* Χάρτες «ROAD»
* Ελληνική Στατιστική Αρχή (ΕΣΑ)
* http://www.statistics.gr/portal/page/portal/ESYE/BUCKET/General/

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κατηγορία:Κράβαρα
Κόλπος Χάντσον

Ο **κόλπος Χάντσον** ή **κόλπος του Χάντσον** (αγγλικά: *Hudson Bay*, γαλλικά: *baie d'Hudson*, ινουκτιτούτ: *Kangiqsualuk ilua*) είναι μεγάλος κόλπος στο βορειοανατολικό Καναδά. Ο κόλπος έχει έκταση 1.230.000 χλμ² και είναι από τους μεγαλύτερους κόλπους στο κόσμο. Πήρε το όνομά του από τον Χένρι Χάντσον, ο οποίος εξερεύνησε τον κόλπο το 1610.

## Γεωγραφία
Ο κόλπος θεωρείται μέρος του βόρειου Ατλαντικού ωκεανού. Ο κόλπος είναι ρηχός, με μέσο βάθος 100 μέτρα και μέγιστο βάθος 260 μέτρα. Συνδέεται με τον Ατλαντικό με το Στενό Χάντσον και τη θάλασσα του Λαμπραντόρ και με τον Αρκτικό μέσω της λεκάνης Φοξ και του στενού Φέρι και Έκλα. Έχει μήκος 1.370 χιλιόμετρα και πλάτος 1.050 χιλιόμετρα. Ο νότιος βραχίονας του κόλπου ονομάζεται κόλπος Τζέιμς. Ο κόλπος είναι παγωμένος 8 με 9 μήνες το χρόνο, με στρώμα πάγου πάχους μέχρι 2 μέτρα.

Παροχετεύει μια πολύ μεγάλη έκταση, περίπου 3.861.400 χλμ², που περιλαμβάνει τμήματα του Οντάριο, του Κεμπέκ, του Σασκάτσουαν, της Αλμπέρτας, το μεγαλύτερο τμήμα της Μανιτόμπα, το νοτιοανατολικό Νούναβουτ και τμήματα της Βόρειας Ντακότας, της Νότιας Ντακότας, της Μινεσότα και της Μοντάνα.

Ο κόλπος Χάντσον ανυψώνεται με ρυθμό 17 χιλιοστών το χρόνο καθώς επανέρχεται μετά την πίεσή του προς τα κάτω λόγω του λαυρεντιανού στρώματος πάγου, το οποίο είχε πάχος 2 με 3 χιλιόμετρα και έλιωσε ολοκληρωτικά πριν 10.000 χρόνια, στο τέλος της εποχής των παγετώνων. Ο ρυθμός ανύψωσης είναι ο ταχύτερος στο κόσμο. Το φαινόμενο αυτό έχει οδηγήσει σε πτώση του επιπέδου της θάλασσας στο κόλπο, σε αντίθεση δηλαδή με τις υπόλοιπες θάλασσες στο κόσμο. Υπολογίζεται ότι ο κόλπος θα ανέβει άλλα 200 μέτρα μέχρι να σταματήσει η ανύψωση, κάτι που θα συμβεί σε 5.000 χρόνια.

## Παραπομπές



Κατηγορία:Γεωγραφία του Καναδά
Κατηγορία:Ατλαντικός Ωκεανός
Κατηγορία:Αρκτικός Ωκεανός
Χαντσον
Χαντσον
Χαντσον
Οκρούγκ Γιαμπλάνιτσα

Η **Οκρούγκ Γιαμπλάνιτσα** (σερβικά: Јабланички округ) είναι μια από τις 29 Διοικητικές Περιοχές της Δημοκρατίας της Σερβίας από το 1992 έως σήμερα. Βρίσκεται στην νοτιοανατολική Σερβία με πληθυσμό 184.502 κατοίκους, έκταση 2,769 τετραγωνικά χλμ και έδρα της είναι η πόλη Λέσκοβατς.

## Δήμοι
Η περιοχή περιλαμβάνει τους δήμους:
* Λέσκοβατς
* Μπόινικ
* Λεμπάνε
* Μεντνέτζα
* Βλάσοτιντσε
* Τσρνα Τράβα

## Δημογραφία

Σύμφωνα με την νεώτερη απογραφή (2022), η περιοχή έχει πλέον πληθυσμό 184.502 κατοίκους.

## Εθνοτικές ομάδες (απογραφή του 2002)
* Σέρβοι = 225.092
* Ρομά = 9.900
* Αλβανοί = 2.841

## Παραπομπές


## Αναφορές
* *All official material made by Government of Serbia is public by law. Information was taken from [http://www.srbija.gov.rs/ official website].*

## Εξωτερικοί σύνδεσμοι
* 

Κατηγορία:Διοικητική διαίρεση της Δημοκρατίας της Σερβίας
MatterNet

Ο όρος **MatterNet** χρησιμοποιήθηκε σαν επέκταση του όρου Internet ή Διαδικτύου (δίκτυο επικοινωνίας πληροφοριών όπως, δεδομένων φωνής, εικόνων, βίντεο και κειμένων) για να προσδιορίσει ένα αυτόνομα ελεγχόμενο δίκτυο μετακίνησης υλικών αντικειμένων με την χρήση της τεχνολογίας των υπολογιστών και των τεχνολογιών Internet, με Μη επανδρωμένες ιπτάμενες μηχανές (UAV, Drones) για ειρηνικούς σκοπούς. (Σχετικά στο Wiktionary).
Επίσης χρησιμοποιείται ο όρος Digital Matternet για αναπαραγωγή υλικών αντικειμένων μέσω 3D εκτυπωτών. 

Ο επικρατέστερος όρος για το Internet των υλικών είναι το Διαδίκτυο των πραγμάτων (Internet of Things - IoT).  

## Μη επανδρωμένα οχήματα για ειρηνικούς σκοπούς

Από τον δεύτερο ήμισυ του προηγούμενου αιώνα, τα μη επανδρωμένα ιπτάμενα μηχανήματα με το όνομα UAVs, Drones κλπ χρησιμοποιούνται για πολεμικούς σκοπούς (κατασκοπεία και βομβαρδισμούς).

Τα τελευταία δέκα χρόνια, υπήρξε συστηματική κινητικότητα για την μετακίνηση υλικών αντικειμένων (ξεκινώντας από φαρμακευτικό υλικό, βιολογικό υλικό για εξετάσεις και είδη πρώτης ανάγκης)  σε δυσπρόσιτες περιοχές  με ιπτάμενα ρομποτικά οχήματα, χρησιμοποιώντας την υπάρχουσα τεχνολογία για ειρηνικούς σκοπούς.

Έχουν ήδη παραδοθεί ιατρικές προμήθειες σε χώρους που είχαν ανάγκη, όπως την Αϊτή τον Σεπτέμβριο του 2012, με την παροχή φαρμάκων σε καταυλισμούς που είχαν στηθεί μετά το σεισμό του 2010. Επίσης έχουν παραδοθεί από τον αέρα προμήθειες, πληροφορίες και  διαγνωστικά εργαλεία μεταξύ ιατρικών κέντρων στη Δομινικανή Δημοκρατία, επιστρέφοντας δείγματα για ανάλυση. 

Το Matternet στο μέλλον θα μπορούσε:
* Να βοηθήσει τους πληγέντες στην αντιμετώπιση καταστροφών. 
* Να επιτρέψει την παράδοση τροφίμων σε περιοχές που τα χρειάζονται.
* Να υποστηρίξει την ελευθερία των ανθρώπων να ζήσουν όπου δεν υπάρχουν δρόμοι. 

Επί του παρόντος, ένα ιπτάμενο μη επανδρωμένο μηχάνημα μεταφέρει φορτίο δύο κιλών σε απόσταση δέκα χιλιομέτρων σε 15 λεπτά. Τα παραπάνω δεδομένα μελλοντικά θα αυξηθούν και η χρήση τους θα επεκτείνεται.

## Μελλοντικό σύστημα μεταφορών

Σύμφωνα με Singularity University at NASA Ames 
Χαρακτηριστική η παρουσίαση από τον Ανδρέα Ραπτόπουλο στο TEDx στην Καλαμάτα και στο TEDx στην Αμερική, η πρόταση για την καθιέρωση του όρου Matternet και η ίδρυση του Matternet.us.

## Τρισδιάστατες εκτυπώσεις

Παράλληλα, υπάρχει η έρευνα για το Ψηφιακό Matter-Net το οποίο βασίζεται κυρίως στην τρισδιάστατη εκτύπωση (3d Printing) αντικειμένων με την χρήση μικροσκοπικών σωματιδίων από όλο και περισσότερα υλικά (πλαστικό, μέταλλα κλπ).

## Εξωτερικοί σύνδεσμοι

* Introducing matternet quadcopter network deliveries remote locations. Αύγουστος 2011. 
* TEDx στην Καλαμάτα.
* TEDx στην Αμερική.
* Matternet.us
* Ψηφιακό Matter-Net.
* Ways drones can be used for good. 21/6/2013.


Κατηγορία:Τηλεπικοινωνίες
Όμπλαστ Τράβνικ

μικρογραφία|Όμπλαστ Τράβνικ
Η **περιφέρεια Τράβνικ** (*[[κροατικά]] : Travnička oblast*, *[[σερβικά]] : Травничка област*) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Τράβνικ στην σημερινή Βοσνία και Ερζεγοβίνη.

Το 1929 καταργήθηκαν οι περιφέρειες και η περιοχή διαιρέθηκε μεταξύ των Μπανόβινα Λίτοραλ, Μπανόβινα Ντράβα και Μπανόβινα Ζέτα.

## Παραπομπές


Όμπλαστ Τραβνικ
Κατηγορία:Γεωγραφία της Βοσνίας και Ερζεγοβίνης
Τσόρλου

Το **Τσόρλου** ή **Τσορλού** (), γνωστό στα ελληνικά και ως **Τυρολόη** ή **Σύραλλο** και στα μεσαιωνικά ελληνικά ως ***Τζουρουλλόν***, είναι πόλη στην Ανατολική Θράκη της Τουρκίας, που διοικητικά υπάγεται στην επαρχία Ραιδεστού. Η πόλη σήμερα αναπτύσσεται με ταχύ ρυθμό και σύμφωνα με την απογραφή του 2012 έχει 235.354 κατοίκους, δηλαδή σχεδόν τρεις φορές περισσότερους από ότι το 1991 (74.681), και έχει ξεπεράσει σε πληθυσμό την πρωτεύουσα της επαρχίας, τη Ραιδεστό (Τεκιρντάγ). Είναι μια βιομηχανική πόλη στον δρόμο που ενώνει την Κωνσταντινούπολη με την Ελλάδα και τη Βουλγαρία. Είναι κτισμένο σε υψόμετρο 150 μέτρων, 12 χιλιόμετρα νότια του Εργίνη.

Ήταν έδρα της Μητρόπολης Τυρολόης και Σερεντίου του Οικουμενικού Πατριαρχείου.

## Ιστορία
Είναι άγνωστο πότε πρωτοκατοικήθηκε. Η περιοχή βρισκόταν κατά την αρχαιότητα υπό τον έλεγχο των αρχαίων Ελλήνων, των Περσών, των Ρωμαίων και των Βυζαντινών. Στα αρχαία ελληνικά λεγόταν Τζίραλλο. Από την ύστερη ρωμαϊκή εποχή στον Ποϊτινγκεριανό χάρτη σώζεται με παρεφθαρμένο όνομα . Στους βυζαντινούς χρόνους η πόλη αναφερόταν ως Τζουρουλόν (ουδέτ.) ή Τζουρουλός (αρσ.), ενώ ο Μελέτιος Αθηνών την αναφέρει ως Τούρουλον, Τερλώνην και Τζορούπολιν. Κάποιοι συγγραφείς έχουν ταυτίσει το Τσόρλου με τη ρωμαϊκή πόλη Καινοφρούριο, ένα οχυρό των Καινών, το μέρος όπου δολοφονήθηκε ο Αυρηλιανός το 275 μ.Χ. Το αρχείο όμως των ρωμαϊκών δρόμων *Antonini Itinerarium* αναφέρει ότι βρίσκεται 36 μίλια και 2 στάδια πιο κοντά στο Βυζάντιο απ'ότι το Τζίραλλο, ενώ ο χάρτης του Πόιτινγκερ τα δείχνει ως δύο ξεχωριστά μέρη. Τόσο οι Βυζαντινοί όσο και οι Ρωμαίοι είχαν σημαντικές οχυρώσεις στην περιοχή, που ήλεγχαν μεγάλες εκτάσεις της Θράκης.

Η πόλη λεηλατήθηκε από τον Αττίλα το 443, το 813 από τους Βουλγάρους με αρχηγό τον Κρούμο και το 1206 από τους Βουλγάρους, τους Κουμάνους και τους Βλάχους, με αρχηγό τον Ιωαννίτση. Το 1359 κατελήφθη από τους Οθωμανούς, υπό τον Σουλτάνο Μουράτ Α΄, ο οποίος διέταξε την κατεδάφιση των ρωμαϊκών τειχών. Σήμερα σώζονται μερικά ερείπιά τους. Το 1511 κοντά στην πόλη δόθηκε η μάχη ανάμεσα στον σουλτάνο Βαγιαζίτ Β΄ και τον γιο του Σελίμ Α΄, η οποία έληξε με νίκη του Σελίμ και τελικά ο Βαγιαζήτ του παραχώρησε τον θρόνο το 1512. Συμπτωματικά, ο Σελίμ Α΄ πέθανε στο Τσόρλου εννέα χρόνια μετά. Η πόλη επί τουρκοκρατίας ήταν λόγω της θέσης της σημαντικό εμπορικό κέντρο. Κατά τη διάρκεια του Ρωσοτουρκικού πολέμου, το 1878, η πόλη πέρασε στην κατοχή των Ρώσων, μέχρι την υπογραφή της συνθήκης του Αγίου Στεφάνου. Κατά τη διάρκεια του Β΄ Βαλκανικού πολέμου η πόλη κατελήφθη από τον Οκτώβριο του 1912 μέχρι τον Ιούλιο του 1913 από τους Βουλγάρους, οπότε την ανακατέλαβαν οι Τούρκοι. Από το 1920 μέχρι το 1922 βρισκόταν υπό την κατοχή του ελληνικού στρατού και τελικά έγινε τμήμα της Τουρκίας το 1923. Έχει αναπτυχθεί πολύ γρήγορα τις τελευταίες δεκαετίες, με την αύξηση του πληθυσμού να οφείλεται στην έλευση Τούρκων μεταναστών από τη Βουλγαρία και την Ανατολία.

## Παραπομπές


Κατηγορία:Ευρωπαϊκές πόλεις της Τουρκίας